AIŠKINAMASIS RAŠTAS

Dėl savivaldybės turto perdavimo Molėtų rajono ugniagesių tarnybai patikėjimo teise

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo biudžetinės įstaigos Molėtų rajono ugniagesių tarnybos (toliau – Molėtų UT) 2020-11-26 raštą Nr. SD-20 (6.2) „Dėl Molėtų rajono savivaldybės administracijai nereikalingo turto perdavimo”, kuriuo prašoma perduoti turtą patikėjimo teise valdyti, naudoti ir disponuoti juo. Prašyme nurodo, kad turtas reikalingas valstybės perduotos savivaldybei funkcijos – priešgaisrinės saugos – įgyvendinimui.

Molėtų rajono savivaldybės administracijos direktoriaus 2020-11-30 įsakymu Nr. B22-1232 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu ir administracija teikia tarybai sprendimo projektą.

Parengto sprendimo projekto tikslas – perduoti biudžetinei įstaigai Molėtų rajono ugniagesių tarnybai patikėjimo teise valdyti, naudoti ir disponuoti juo valstybės perduotos savivaldybei funkcijos įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 7 straipsnio 4 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas Molėtų UT patikėjimo teise. Šiuo teisės aktu bus reglamentuoti turto valdymas ir apskaita. Perduotas turtas bus naudojamas Molėtų rajono gyventojų priešgaisrinei saugai užtikrinti.

Neigiamų pasekmių nenumatoma.

1. **Priemonės sprendimui įgyvendinti**

Bus parengtas ir pasirašytas turto perdavimo ir priėmimo aktas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.